CONSILIUL LOCAL  TIMIŞOARA                                                                     Aprobat,

Direcţia  de Asistenţă Socială Comunitară Timişoara                                            PRIMAR 


Nr. 706/03.03.2010                                                                   Dr. Ing.  Gheorghe Ciuhandu

R E F E R A T

privind  aprobarea  prelungirii cu un an a colaborării Consiliului Local al Municipiului Timişoara cu Asociaţia Societatea Română Speranţa
Societatea Română Speranţa, cu sediul în Timişoara, str. Fagului nr. 17, este o organizaţie neguvernamentală, înfiinţată în anul 1990, care furnizează servicii sociale specializate destinate persoanelor cu handicap mintal (copii şi adulţi)  şi  familiilor acestora.
Printre serviciile sociale oferite se numără Centrul de tip „Respite Care” destinat persoanelor cu handicap mental ( copii şi adulţi cu vârsta până la 20 de ani) provenind din familii aflate temporar în situaţie de criză şi familiilor acestora, situat în Timişoara, str. Ana Ipătescu nr. 54.

Serviciului de tip „Respite Care” este un serviciu de tip rezidenţial, care asigură permanenţa 24 de ore din 24, timp de maxim 10 zile, pentru fiecare beneficiar (copil sau adult cu handicap mental), după care acesta este reintegrat în familie.

Colaborarea dintre Societatea Română Speranţa şi Consiliul Local al Municipiului Timişoara datează din anul 2004, când în baza unui parteneriat public privat au fost  stabilite condiţiile de asociere în scopul acordării unui sprijin financiar de Consiliului Local pe o perioadă de cinci ani pentru serviciile acoradate de furnizorul privat. 
Potrivit contractului de asociere încheiat, în perioada 2004-2007, susţinerea financiară a constat în asigurarea plăţii şi a contribuţiilor aferente pentru un  număr de 6 angajaţi pe posturi de pedagog de recuperare, cu normă întreagă, la nivelul de salarizare  asigurat angajaţilor din cadrul instituţiilor publice subordonate Consiliului Local al Municipiului Timişoara. 
Prin Hotărârea Consiliului Local al Municipiului Timişoara nr. 211/19.06.2007, se suplimentează sprijinul financiar acordat Societăţii Române Speranţa prin adăugarea la cele 6 posturi subvenţionate şi a unui post de bucătar. În anul 2009, a expirat durata  Contractului de asociere, în acest sens, la solicitarea Societăţii Române Speranţa, a fost aprobată prelungirea cu încă un an a susţinerii financiare din bugetul local, conform Hotărârii Consiliului Local al Municipiului Timişoara nr. 125/24.03.2009.
Reprezentanţii Direcţiei de Asistenţă Socială Comunitară au realizat trimestrial activitatea de monitorizare şi evaluare a Centrul de tip „Respite Care” începând cu anul 2009. Din analiza activităţilor desfăşurate în cadrul Centrul de tip „Respite Care”s-a constatat că acest serviciu:  funcţionează cu respectarea standardelor generale de calitate în domeniul furnizării serviciilor sociale; asigură continuitatea în furnizarea de servicii sociale pentru beneficiarii (copii şi adulţi cu handicap) serviciilor Direcţiei de Asistenţă Socială Comunitară. De asemenea, din anul 2009, Societatea Română Speranţa a încheiat un parteneriat cu Cantina de Ajutor Social din partea căreia primeşte zilnic 8 porţii de hrană pentru beneficiari.
Prin adresa nr. SC2010-004316/23.02.2010, înregistrată la Primăria Municipiului Timişoara, Societatea Română Speranţa solicită Consiliului Local aprobarea prelungirii susţinerii financiare a serviciului social de tip rezidenţial Centrul „Respite Care”, pentru un an,  fără nici o modificare faţă de susţinerea financiară din anul 2009, şi anume: plata salariilor şi a contribuţiilor aferente unui număr de 7 angajaţi, cu normă întreagă, în următoarele posturi: 6 posturi de pedagogi de recuperare şi un post de menajeră. Menţionăm că postul de bucătar a fost transformat în post de menajeră, ca urmare a necesităţilor apărute în actul de  îngrijire a persoanelor cu handicap. Calculul cheltuielilor legate de salarizarea personalului, estimate pentru 12 luni ( aprilie 2010 – martie 2011) se ridică la suma de 148.000 lei.

Precizăm că Societatea Română Speranţa dispune de capacitatea financiară de a suporta din resurse proprii cheltuielile legate de întreţinerea imobilului şi  achiziţionarea materialelor igienico-sanitare.
Luând în considerare cele menţionate, în temeiul art.33 şi art.40 din Legea nr. 47/2006 privind sistemul naţional de asistenţă socială, şi în conformitate cu prevederile art.36 alin.2, lit.”d” şi  lit.”e”, alin. 6 lit.” a” pct.2 şi alin 7, lit. „a” din Legea  nr. 215/2001 privind administraţia publică locală, republicată,  
propunem:
1.Prelungirea  pe o perioadă de un an  a contractului de asociere, aprobat prin H.C.L.M.T. nr.92/30.03.2004, modificată prin H.C.L.M.T. nr. 211/19.06.2007 şi prelungită cu un an prin H.C.L.M.T. nr. 125/24.03.2009, încheiat între Consiliul Local al Municipiului Timişoara  şi  Asociaţia  Societatea Română Speranţa  în vederea administrării  Centrului de Tranzit pentru copiii cu handicap  mental ale căror familii se află temporar în imposibilitatea de a-şi îngriji copilul.  

La prezentul referat anexăm în copie următoarele:

· solicitarea Societăţii Române Speranţa nr. SC2010-004316/23.02.2010 şi anexa reprezentând calculul estimativ al cheltuielilor de personal,
· Hotărârea nr. 92/03.03.2004 prin care a fost aprobată colaborarea între Consiliul Local al Municipiului Timişoara şi Societatea Română Speranţa,
·  Hotărârea nr. 211/19.06.2007 prin care a fost modificat art.1din Hotărârea nr. 92/03.03.2004,
· Hotărârea nr. 125/24.03.2009 privind aprobarea prelungirii cu un an a colaborării Consiliului Local al Municipiului Timişoara cu Asociaţia Societatea Română Speranţa.

